[ VIDEO ] 15 KIDNAPPING nan 22 jou - Jepepla
janvier 27, 2020	Commentaire 0 Vladimir Tony	389 Vues
«Twal zarenyen » se non operasyon lapolis lanse pou kwape bandi . Nan yon bilan pasyèl direksyon polis nasyonal la te prezante bay laprès , enspektè Louis-Jeune fè konnen yo anrejistre 15 ka kidnapping ant 1e pou 22 janvye pou zòn Pòtoprens lan . Sitiyasyon sa lage anpil moun nan laperèz . Premye minis Lapin deklare se zam ak machin blennde Leta pral achte pou mete dlo nan diven machann lanmò yo.
REAL HOPE FOOTBALL ACADEMY KALE O&M
Ekip kapwaz la Real Hope FA kale O&M 2-0 dimanch 26 janvye a. Rankont sa te fèt nan kad mach amikal club ayisyèn lan ak panyòl yo . Rinosewòs yo te pèdi 2 match . Yonn fas a Atletico Pantoja (0-1) epi fas a Cibao ( 0-2) . Se Matha Matony Junior ki make tou 2 gòl yo pou Real Hope FA .
POWÈT GEORGES CASTERA KITE NOU
Se ak anpil tristès nou aprann nouvèl lanmò Georges Castera Fils vandredi 24 janvye . Castera se yonn nan powèt ki enfliyanse anpil aria nan peyi Dayiti . Li ekri an kreyòl ak an franse , teks li yo chaje bèl imaj ki pouse lektè yo reflechi. Georges Castera mouri sou 83 lane li . Me kèk distengsyon yo be li ;
2001 :Ouvèti Bibliyotèk Georges Castera nan Lenbe
2006 : Pri Carbet de la Caraïbe, pou Le Trou du souffleur.
2007 : Leta Ayisyen be li Ordre National Honneur et Mérite .
2012 : Festival Étonnants Voyageurs en Haïti pran pou tèm tit yon antoloji ki dedye pou Georges Castera,L’encre est ma demeure; menm ane sa li te ekriven an lonè pou Livres en Folie nan Potoprens
2018 : Rekèy powèm »Pwenba » te alonè nan Marathon du Livre nan Ti-Gwav
KOMEMORASYON 75ÈM ANIVÈSE LIBERASYON KAN NAZI NAN AUSCHWITZ
Se nan lane 1945 yon 27 janvye ,anpil prizonye juif te jwenn liberasyon yo nan kan nazi Ma Auschwitz . Se te yon veritab olokos Hitler te fè pou touye plis pase 7000 moun nan yon kan san konte 700 timoun sou baz l’ap vannen ras almay la. Pou make dat sa anpil paran viktim yo ap fè gwo selebrasyon pou atire lemonn sou diskriminasyon k’ap detwi lemonn
Previous 4 MILYON ayisyen pral soufri GRANGOU selon NASYONZINI
Next DADOU Jean-Bart pa gen RIVAL nan tèt FEDERASYON FOUTBÒL la
Mots clés AyisyenHaitiMoise Jean CharlesPNHRezime aktyaliteVladimir Tony
Baky se yonn nan atis ki pi popilè nan rap kreyòl la . Nan pwogram li t’ap fè nan Hollywood , yon fanatik pran feeling epi monte sou stage la
Audio – Moise Jean Charles mande yon nouvo akò
Ansyen kandi pou pos prezidan sou banye pitit Dessaline nan Moise Jean Charles mande pou prezidan Privert negosye yon lot akò, paske akò 6 fevriye a tonbe depi dimanch